# Amiga

### Wikipedia

Amigan käyttämä logo (1985)

Amiga on tietokoneperhe, jota Commodore valmisti vuodesta 1985. Amigan kehitystyön aloitti Amiga Inc. vuonna 1982, ja Commodore osti yhtiön 1984. Amiga oli tarkoitettu seuraajaksi Commodoren menestyksekkäälle Commodore 64 -tietokoneelle, joka oli vanhenemassa.

Amigan käyttöjärjestelmä, AmigaOS oli aikoinaan edistynyt. Se yhdisti graafisen käyttöliittymän moniajoon. Ääni- ja grafiikkaominaisuuksiltaan Amiga oli myös erittäin edistyksellinen. Sen äänipiiri tukee DMA-pohjaista 28 kilohertsin 8 bitin digitoitua stereoääntä ja siinä oli (vuoden 1985 mittapuulla) tarkka kuvan resoluutio ja laaja väripaletti.

## [muokkaa] Historia

Amiga A500 -tietokone

Commodore julkaisi vuonna 1985 ensimmäisen Amiga-tietokoneen (Amiga 1000 tai A1000), ja markkinoi sitä Commodore 64:n seuraajana ja Atari ST -mallien kilpailijana. Amigaa myytiin lopulta suhteessa 3:1 enemmän kuin Atari ST:tä.

Vuonna 1987 Commodore julkaisi kaksi uutta Amiga-mallia, kuluttajamallin Amiga 500 ja ammattilaismallin Amiga 2000. Edellä mainitusta tuli vuosikymmenen suosituin Amiga-malli ja se tunnettiinkin usein pelkkänä pelikoneena, kun taas jälkimmäistä markkinoitiin vakavampana työasemana graafisiin tarkoituksiin.

Vuonna 1990 Amiga 3000 julkaistiin Amiga 1000:n ja Amiga 2000:n seuraajaksi, varustettuna laajennetulla piirisarjalla (ECS) ja päivitetyllä käyttöjärjestelmällä.

Samaisena vuonna Commodore julkisti kolme kuluttajamallin konetta: CDTV, joka tarkoitettiin kodin viihdekeskukseksi; Amiga 500+, varustettuna samoilla uudistuksilla kuin Amiga 3000 ja Amiga 600, joka oli periaatteessa A500+ pienemmässä kotelossa varustettuna IDE-ohjaimella. Kaikki edellä mainitut olivat kaupallisia floppeja, mikä osaltaan selittyi huonolla markkinoinnilla. Kuluttajat olisivat myös odottaneet suurempia päivitystä prosessoreihin ja erikoispiireihin, erityisesti kun PC-puolella VGA-kortit yleistyivät ja SuperVGA teki tuloaan.

Amigat olivat aikanaan halvempia kuin PC- ja Macintosh-koneet. Se nosti myyntilukuja Euroopan markkinoilla, mutta Yhdysvalloissa Commodorea pidettiin halpojen pelikoneiden valmistajana. Tätä vaikutelmaa lisäsi entisestään se, että koneita myytiin USA:ssa lelukaupoissa ja mainokset eivät puhutelleet kohdeyleisöään.

Amiga oli merkittävä tietokoneharrastajien keskuudessa, koska Commodore 64:n ympärille muodostuneen laajan harrastajapiirin jäsenet siirtyivät 1980-luvun lopulla Amigaan. Osa tätä harrastusta oli kuitenkin kaupallisten pelien "kräkkääminen" ja kopiointi. Tämä muodosti omituisen noidankehän, jossa pelien kopioitavuus lisäsi Amigan ja muiden tietokoneiden suosiota suhteessa pelikonsoleihin, mutta samalla pelien valmistajat eivät saaneet tuotoksiaan myydyksi.

Vuonna 1992 Commodore julkaisi viimeisimmät Amiga-mallinsa, Amiga 1200 ja Amiga 4000, jotka molemmat esittelivät uuden AGA-piirisarjan ja kolmannen version käyttöjärjestelmästä.

Vuonna 1993 epätoivoisessa yrityksessä pelastaa yhtiönsä, Commodore julkaisi pelikonsolin (Amiga CD32), jonka ominaisuudet vastasivat suuresti Amiga 1200:sta, johon oli lisätty CD-ROM-asema ja Akiko-piiri. Akiko-piirin tehtävänä oli hoitaa kommunikointia CD-ROM -aseman kanssa ja suorittaa Chunky-to-Planar (C2P) -konversiota. CD32 oli maailman ensimmäinen 32-bittinen pelikonsoli ja jonkin aikaa se menestyi Iso-Britanniassa kohtalaisesti, mutta se ei estänyt Commodoren konkurssia.

Seuraavana vuonna Commodore haki itsensä konkurssiin. Commodoren epäonnistuminen liittyy laajemmin IBM PC -yhteensopivien tietokoneiden valta-aseman vahvistumiseen ja epäonnistuneeseen markkinointiin.

## [muokkaa] Koneet

- Amiga 1000 (1985)
- Amiga 500 (1987)
- Amiga 2000 (1987)
- Amiga 2500
- Amiga 3000 (1990)
- CDTV (1991)
- Amiga 500+ (1991)
- Amiga 600 (1991)
- Amiga 1200 (1992)
- Amiga 4000 (1992)
- Amiga CD32 (1993)

## [muokkaa] Amigaa käsitelleitä lehtiä

- Pelit (lehti)
- MikroBitti
- C=lehti
- Amiga Action
- Amiga Power
- Amiga Format
- CU Amiga

- http://www.ntrautanen.fi/computers/commodore/lehdet.htm

## [muokkaa] Muuta

- Avesoft, PD (Public Domain) -pelien ja -demojen myyjä.
- Aminet
- Free Pascal 1.0.10a

## [muokkaa] Katso myös

- Commodore
- Guru Meditation
- Demoskene
- Luettelo Amigan peleistä
- Jay Miner, Amigan "isä"
- Atari ST, Amigan kilpailija
- Konesota

## [muokkaa] Aiheesta muualla

Wikimedia Commonsissa on lisää materiaalia aiheesta Commodore Amiga.
Wikisitaateissa on kokoelma Amiga -sitaatteja.

- Yleistä
  - http://www.amiga.com/
  - http://www.amiga.org/
  - http://www.lemonamiga.com/
  - http://www.ntrautanen.fi/computers/commodore/commodore_hard_amiga.htm
  - RJ Micalin, Amigan isän kotisivut
  - Suomen Amiga-käyttäjät ry.
  - http://www.amiga-hardware.com/
- Emulaattoreita
  - WinUAE (Windows)
  - UAE (Unix, Linux)
- Soitinohjelmia Amiga-musiikitiedostoille
  - Deliplayer (Windows)
  - UADE (Unix)
- Musiikkia
  - http://exotica.fix.no/
  - http://www.amigaremix.com/
  - http://www.modarchive.com/
  - ftp://ftp.modland.com/

Haettu osoitteesta http://fi.wikipedia.org../../../a/m/i/Amiga.html

Luokat: Commodore | Tietokoneet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Česky
- Dansk
- Deutsch
- English
- Español
- Français
- 한국어
- Hrvatski
- Italiano
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Русский
- Slovenčina
- Svenska
- Türkçe